ai4bharat/Pralekha huggingface dataset:
কেন্দ্রীয়মন্ত্রিসভা
২০১৯-এর ‘রিসাইক্লিং অফ শিপ্স বিল’ আইনে পরিণত করার এবং হংকং আন্তর্জাতিক কনভেনশন অনুযায়ী সুরক্ষিত এবং পরিবেশ-বান্ধব ‘রিসাইক্লিং অফ শিপ্স, ২০০৯’-এ যোগ দেওয়ার প্রস্তাবে অনুমোদন দিল কেন্দ্রীয় মন্ত্রিসভা
নয়াদিল্লি, ২০নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০১৯-এর ‘রিসাইক্লিং অফ শিপ্স বিল,’ আইনে পরিণত করার এবং ২০০৯-এর হংকং আন্তর্জাতিক কনভেনশন অনুযায়ী সুরক্ষিত এবং পরিবেশ-বান্ধব ‘রিসাইক্লিং অফ শিপ্স’-এ যোগ দেওয়ার প্রস্তাব অনুমোদন করল।
ক্ষতিকারক পদার্থ ব্যবহার বা তা স্থাপনের নিষেধাজ্ঞা আছে এই বিলে। নতুন জাহাজের ক্ষেত্রে এটি তৎক্ষণাৎ কার্যকর করা হবে, অর্থাৎ যেদিন থেকে আইনটি বলবৎ করা হবে। আর যে জাহাজগুলি চালু রয়েছে সেগুলিকে আইন বলবৎ হওয়ার পাঁচ বছরের মধ্যে কার্যকর করতে হবে। তবে, যুদ্ধজাহাজ এবং সরকার পরিচালিত অবাণিজ্যিক জাহাজের ক্ষেত্রে এটি প্রযোজ্য নয়। যেখানে জাহাজের পুনর্নবীকরণ হবে, সেটিকে মান্যতাপ্রাপ্ত হতে হবে এবং জাহাজগুলিকে শুধুমাত্র সেইসব জায়গাতেই পুনর্নবীকরণ করা যাবে। নির্দিষ্ট পরিকল্পনা অনুযায়ী, এই পুনর্নবীকরণ করার সংস্থান রাখা হয়েছে বিলে। ভারতে যেগুলি পুনর্নবীকরণ করা হবে, সেগুলিকে এর জন্য পূর্বে শংসাপত্র নিতে হবে।
ভারত সরকার, ২০১৯-এর ‘রিসাইক্লিং অফ শিপ্স, বিল’ আইনে পরিণত করার চিন্তা করে যাতে নির্দিষ্ট আন্তর্জাতিক মান অনুযায়ী এই পুনর্নবীকরণ করা হয়। সেজন্য বিধিবদ্ধ প্রক্রিয়া-পদ্ধতিও নির্দিষ্ট করে দেওয়া হয়। এও সিদ্ধান্ত হয়, সুরক্ষিত এবং পরিবেশ-বান্ধব জাহাজ পুনর্নবীকরণের জন্য ২০০৯-এর হংকং আন্তর্জাতিক কনভেনশন মেনে চলা হবে। যখন ঐ কনভেনশন বলবৎ হবে, তার সংস্থানগুলি সরকারি বিলের অধীনে রূপায়িত করা হবে এবং সেইমতো বিধি-নিয়মও তৈরি হবে।
জাহাজ পুনর্নবীকরণ শিল্পে ভারত আছে সামনের সারিতে। গোটা বাজারের ৩০ শতাংশই তার দখলে। ২০১৭-য় ৬,৩২৩ টন জাহাজ ভাঙার কাজ করেছিল ভারত। এই শিল্পে কর্মসংস্থান হয় বেশি পরিমাণে কিন্তু পরিবেশ সুরক্ষার দিকটিও ভাবতে হবে শিল্পের তাগিদেই।
SSS/AP/DM
(Visitor Counter : 129
মৎস্য ও পশু পালন এবং দুগ্ধশিল্প মন্ত্রক
বিশ্ব দুগ্ধ দিবস উপলক্ষে কেন্দ্রীয় মৎস্য, পশু পালন এবং দুগ্ধ শিল্প দপ্তরের মন্ত্রী শ্রী গিরিরাজ সিং আজ এক ভার্চুয়াল অনুষ্ঠানে পৌরোহিত্য করেছেন
দুগ্ধ শিল্প ক্ষেত্রে জাতীয় পুরস্কার- গোপাল রত্ন পুরস্কার, চালুর কথা মন্ত্রী ঘোষণা করেছেন
দুগ্ধ শিল্প ক্ষেত্রের উপর ৮ কোটিরও বেশি দুগ্ধ চাষীর জীবিকা নির্ভরশীল- শ্রী গিরিরাজ সিং
নতুন দিল্লি, ১ জুন, ২০২১
বিশ্ব দুগ্ধ দিবস উপলক্ষ্যে কেন্দ্রীয় মৎস্য, পশুপালন ও দুগ্ধ শিল্প দপ্তরের মন্ত্রী শ্রী গিরিরাজ সিং আজ এক ভার্চুয়াল অনুষ্ঠানে পৌরোহিত্য করেন। প্রতিবছর পয়লা জুন বিশ্ব দুগ্ধ দিবস উদযাপন করা হয়।
কেন্দ্রীয় মন্ত্রী এদিন গবাদি পশু এবং দুগ্ধ ক্ষেত্রের জন্য জাতীয় স্তরের পুরস্কার- গোপাল রত্ন পুরস্কার, চালুর কথা ঘোষণা করেন।
তিনটি ক্ষেত্রে এই পুরস্কার দেওয়ার কথা ঘোষণা করা হয়েছে। এর একটি হচ্ছে সেরা দুগ্ধ চাষী। অন্যটি, সেরা কৃত্তিম প্রজনন প্রযুক্তিবিদ এবং আরেকটি হচ্ছে, সেরা দুগ্ধ সমবায় বা দুগ্ধ উৎপাদন সংস্থা অথবা কৃষক উৎপাদক সংস্থা। এজন্য উৎসাহীরা অনলাইন এবং পোর্টালের মাধ্যমে আবেদন করতে পারেন। আবেদনপত্র জমা নেওয়ার জন্য পোর্টালটি ১৫ জুলাই, ২০২১ থেকে খোলা হবে। পুরস্কারের জন্য চিহ্নিত বিজয়ীদের নাম ঘোষণা করা হবে ৩১ অক্টোবর, ২০২১।
কেন্দ্রীয় মন্ত্রী ঘোষণা করেন যে, উমঙ্গ প্ল্যাটফর্মের সঙ্গে ই-গোপালা অ্যাপকে সংযুক্ত করলে ৩.১ কোটি গ্রাহক ই-গোপালা অ্যাপে প্রবেশ করার সুযোগ পাবেন।
আজকের অনুষ্ঠানে ভাষণ দিতে গিয়ে কেন্দ্রীয় মন্ত্রী বলেন, দুগ্ধ ক্ষেত্রে ভারত আন্তর্জাতিক পর্যায়ে নেতৃত্বের ভূমিকায় রয়েছে। ২০১৯-২০ আর্থিক বছরে ভারতে দুগ্ধ উৎপাদনের পরিমাণ ছিল ১৯৮.৪ মিলিয়ন টন। ২০১৮-১৯ বছরে যার আর্থিক পরিমাণ ছিল ৭.৭২ লক্ষ কোটি টাকা।
তিনি উল্লেখ করেন যে, ভারতে দুগ্ধ উৎপাদন বৃদ্ধির পরিমাণ গত ৬ বছর ধরে গড়ে ৬.৩ শতাংশ রয়েছে। যেখানে সারা বিশ্বে দুগ্ধ উৎপাদন বৃদ্ধির হার বছরে মাত্র ১.৫ শতাংশ। মাথাপিছু দুধ গ্রহণের পরিমাণ ২০১৩-১৪ সালে দৈনিক যেখানে ছিল ৩০৭ গ্রাম, ২০১৯-২০ তে তা বেড়ে হয়েছে ৪০৬ গ্রাম। অর্থাৎ বৃদ্ধির পরিমাণ ৩২.২৪ শতাংশ।
কেন্দ্রীয় মন্ত্রী বলেন, দুগ্ধ শিল্প ক্ষেত্রের সঙ্গে ৮ কোটিরও বেশি দুগ্ধ চাষীর জীবন-জীবিকা নির্ভরশীল। বিশেষ করে ক্ষুদ্র, প্রান্তিক এবং ভূমিহীনরা। এর পাশাপাশি দুগ্ধ সমবায় গুলির গড় বিক্রয়ের ৭৫ শতাংশ কৃষকদের প্রদানের একক বৈশিষ্ট্য রয়েছে। সারাদেশে ২ কোটিরও বেশি দুগ্ধ চাষী দুগ্ধ সমবায় গুলির সঙ্গে যুক্ত হয়েছে। ১.৯৪ লক্ষ দুগ্ধ সমবায় সমিতি দুধ উৎপাদনের সম্ভাব্য গ্রামগুলি থেকে দুধ সংগ্রহ করে।
আজকের এই ভার্চুয়াল বৈঠকে মন্ত্রকের রাষ্ট্রমন্ত্রী ডক্টর সঞ্জীব কুমার বালিয়ান এবং শ্রী প্রতাপচন্দ্র সারঙ্গী বক্তব্য রাখেন। এই অনুষ্ঠানে কৃষক থেকে শুরু করে দুগ্ধ ফেডারেশন, দগ্ধ সমবায় এবং গবেষক ও আধিকারিকরা অংশ নেন।
CG/ SB
(Visitor Counter : 234
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী শ্রী মনসুখ মান্ডাভিয়া আইসিএমআর’এর ড্রোণ ভিত্তিক টিকা সরবরাহ মডেল আই-ড্রোণ ব্যবস্থার সূচনা করলেন
নতুন দিল্লি, ০৪ অক্টোবর, ২০২১
স্বাস্থ্য ক্ষেত্রে সরকারের ‘অন্ত্যোদ্বয়’ অঙ্গীকারের এক বিরল দৃষ্টান্ত হিসেবে এবং দেশের প্রত্যন্ত অঞ্চলে থাকা মানুষের কাছে স্বাস্থ্য পরিষেবার সুবিধা পৌঁছে দিতে কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডাভিয়া আজ উত্তরপূর্বে আইসিএমআর’এর ড্রোণ রেসপন্স অ্যান্ড আউটরিচ বা ড্রোণ ভিত্তিক পরিষেবা পৌঁছে দেওয়া ব্যবস্থার সূচনা করেছেন। প্রত্যেকের কাছে জীবনদায়ী টিকা পৌঁছে দেওয়া সুনিশ্চিত করতেই ড্রোণ ভিত্তিক টিকা সরবরাহের এই উদ্যোগ।
প্রধানমন্ত্রী শ্রী নরেন্দ্র মোদীর দূরদৃষ্টি সম্পন্ন নেতৃত্বদানের প্রশংসা করে স্বাস্থ্যমন্ত্রী বলেছেন, তাঁর সুদক্ষ নেতৃত্বে দেশ দ্রুত গতিতে উন্নয়নের পথে এগিয়ে চলেছে। আজ এক ঐতিহাসিক দিন, কারণ প্রযুক্তিকে দৈনন্দিন জীবন সহজ ও সরল করে তোলার পাশাপাশি কিভাবে সামাজিক পরিবর্তন নিয়ে আসার ক্ষেত্রেও ব্যবহার করা যায় তা আরও একবার প্রমাণ হলো।
উদ্ভাবনমূলক এই প্রয়াসের জন্য দেশবাসীকে অভিনন্দন জানিয়ে শ্রী মান্ডাভিয়া বলেন, এই প্রথম সম্পূর্ণ দেশীয় প্রযুক্তিতে তৈরি ড্রোণ কোভিড টিকা সরবরাহ করার জন্য দক্ষিণ এশিয়ায় ব্যবহার করা হলো। উল্লেখ করা যেতে পারে ড্রোণের সাহায্যে মণিপুরে বিষ্ণুপুর জেলা হাসপাতাল থেকে প্রায় ১৫ কিলোমিটার দূরে করঙ দ্বীপের লোকতাক হ্রদে টিকা পৌঁছে দেওয়া হয়েছে। এই টিকা স্থানীয় প্রাথমিক স্বাস্থ্য কেন্দ্রে সুফলভোগীদের দেওয়া হচ্ছে। আজ ১০ জন সুফলভোগী প্রথম ডোজ এবং ৮ জন সুফলভোগী দ্বিতীয় ডোজ পেয়েছেন।
তিনি আরও বলেন, ভারত ভৌগলিক দিক থেকে এক বৈচিত্রময় দেশ। তাই অত্যাবশ্যকীয় পরিষেবা পৌঁছে দেওয়ার কাজে ড্রোণ ব্যবহার করা যেতে পারে। তিনি বলেন, ড্রোণ প্রযুক্তিকে আমরা জীবনদায়ী ওষুধ সরবরাহ এবং রক্তের নমুনা সংগ্রহের কাজে ব্যবহার করতে পারি। এমনকি, আপৎকালীন পরিস্থিতিতেও এই প্রযুক্তি ব্যবহার করা সম্ভব। স্বাস্থ্য পরিষেবা প্রদানের ক্ষেত্রে এই প্রযুক্তি বিশেষ করে প্রত্যন্ত ও দূরুহ অঞ্চলে আমুল পরিবর্তন আনতে পারে।
ড্রোণ ভিত্তিক টিকা সরবরাহ প্রয়াসের সূচনা করে শ্রী মান্ডাভিয়া বলেন, আমাদের কোভিড-১৯ টিকাকরণ কর্মসূচি ইতিমধ্যেই যাবতীয় প্রত্যাশাকে ছাপিয়ে গেছে। এই উদ্যোগ আরও বেশি টিকাকরণে সাফল্য এনে দেবে বলে আমার বিশ্বাস। জাতীয় স্তরের কর্মসূচিগুলিতে দ্রোণ প্রযুক্তি কাজে লাগিয়ে আরও দ্রুত চিকিৎসা পরিষেবা পৌঁছে দেওয়া যেতে পারে।
রাজ্য ও কেন্দ্রশাসিত অঞ্চলগুলিতে নিরাপদ টিকাকরণ সত্ত্বেও দেশের প্রত্যন্ত ও দূরুহ অঞ্চলগুলিতে টিকা দেওয়ার কাজ অনেক বেশি চ্যালেঞ্জের। এই চ্যালেঞ্জগুলি দূর করতেই আই-দ্রোণ কর্মসূচি গ্রহণ করা হয়েছে। মণিপুর ও নাগাল্যান্ডের পাশাপাশি কেন্দ্রশাসিত আন্দামান ও নিকোবর দ্বীপপুঞ্জে দ্রোণ প্রযুক্তিকে কাজে লাগিয়ে টিকা সরবরাহের অনুমতি পাওয়া গিয়েছে বলেও স্বাস্থ্য মন্ত্রী জানান।
শ্রী মান্ডাভিয়া বলেন, এই ধরণের দ্রোণ প্রযুক্তি টিকা সরবরাহের পাশাপাশি অন্যান্য জরুরি চিকিৎসা পরিষেবা পৌঁছে দেওয়ার কাজেও অত্যন্ত ফলপ্রসূ হয়ে উঠতে পারে। দ্রোণ ভিত্তিক চিকিৎসা পরিষেবা সরবরাহে অনুমতি দেওয়ার জন্য শ্রী মান্ডাভিয়া অসামরিক বিমান পরিবহণ মন্ত্রক, অসামরিক বিমান পরিবহণ সংক্রান্ত মহানির্দেশক এবং ভারতীয় বিমানবন্দর কর্তৃপক্ষকে ধন্যবাদ জানান। তিনি ভারতীয় চিকিৎসা গবেষণা পরিষদ  সহ স্বাস্থ্য কর্মী ও সংশ্লিষ্ট অন্যান্যদের এই অভিনব উদ্যোগে যুক্ত থাকার জন্য অভিনন্দন জানিয়েছেন।
এই উপলক্ষে স্বাস্থ্য ও পরিবার কল্যাণ সচিব শ্রী রাজেশ ভূষণ, আইসিএমআর-এর মহানির্দেশক ডাঃ বলরাম ভার্গব সহ মন্ত্রকের উচ্চ পদস্থ আধিকারিকরা উপস্থিত ছিলেন।
CG/BD/SKD/
(Visitor Counter : 192
|
|
ক্রমিক নম্বর
|
|
নথিপত্রসমূহ
|
|
ধরন
|
|
প্রতিষ্ঠানগত সহযোগিতা
|
|
১
|
|
সংগ্রহালয় শিক্ষার বিষয়ে নতুন জাতীয় সংগ্রহালয় ও সহয়োগিতা নিয়ে সম্মতিপত্র
|
|
সম্মতিপত্র
|
|
২
|
|
ডিজিটাল প্রযুক্তির সহযোগিতার ক্ষেত্রে মেইটওয়াই ও ফ্রান্সের অর্থমন্ত্রকের মধ্যে মউ স্বাক্ষরিত
|
|
সমঝোতা চুক্তি
|
|
৩
|
|
অসামরিক উড়ান পরিবহনের ক্ষেত্রে ফ্রান্স ও ভারতের বিমানবন্দর কর্তৃপক্ষের মধ্যে কারিগরি সহযোগিতা
|
|
সমঝোতা চুক্তি
|
|
৪
|
|
অসামরিক উড়ান সুরক্ষার  জন্য কারিগরি ব্যবস্থা
|
|
সমঝোতা চুক্তি
|
|
৫
|
|
প্রসার ভারতী ও ফ্রান্স মিডিয়া মঁদে-র মধ্যে সম্মতিপত্র
|
|
সম্মতিপত্র
|
|
৬
|
|
ইনভেস্ট ইন্ডিয়া ও বিজনেস ফ্রান্স-এর মধ্যে মউ
|
|
মউ
|
|
মহাকাশ ক্ষেত্রে সহযোগিতা
|
|
৭
|
|
ভারত-ফ্রান্স যৌথ পৃথিবী পর্যবেক্ষণ মিশন তৃষ্ণা রূপায়ণকারী ব্যবস্থা
|
|
রূপায়ণকারী ব্যবস্থা
|
|
৮
|
|
সামুদ্রিক অঞ্চল সচেতনতায় স্বল্পমেয়াদী কর্মসূচি
|
|
রূপায়ণকারী ব্যবস্থা
|
|
৯
|
|
সংযোগ বিশ্লেষণ ও মূল্যায়ন পরিষেবা চুক্তি : সতকর্তা ও সুপারিশসমূহ  এবং সংযোগ সফ্টওয়্যারের মূল্যায়নে জাভা মডিউলের ব্যবহার
|
|
চুক্তি
|
|
১০
|
|
উৎক্ষেপণের ক্ষেত্রে ইসরো এবং সিএনইএস-এর যৌথ ঘোষণা
|
|
যৌথ ঘোষণা
|
|
বিজ্ঞানের ক্ষেত্রে সহযোগিতা
|
|
১১
|
|
স্বাস্থ্য ও ওষুধের ক্ষেত্রে ভারত ও ফ্রান্সের মধ্যে সহযোগিতা নিয়ে সম্মতিপত্র
|
|
সম্মতিপত্র
|
|
১২
|
|
ন্যাশনাল ইন্সটিটিউট অফ ওশান টেকনোলজি , ভূ-বিজ্ঞান মন্ত্রক , চেন্নাই এবং ফ্রান্সের আইএফআরইএমইআর-এর মধ্যে মউ
|
|
সমঝোতা চুক্তি
|
|
কৌশলগত ক্ষেত্রে সহযোগিতা
|
|
১৩
|
|
দীর্ঘমেয়াদী এলএনজি বিক্রয় ও ক্রয় চুক্তি নিয়ে ইন্ডিয়ান অয়েল কর্পোরেশন লিমিটেড এবং মেসার্স টোটাল এনার্জিস গ্যাস ও পাওয়ার লিমিটেড-এর প্রধানের মধ্যে চুক্তি
|
|
চুক্তি
|
|
ঘোষণাসমূহ
রাজনৈতিক/কৌশলগত ক্ষেত্রে সহযোগিতা
|
|
১
|
|
ভারত-ফ্রান্স কৌশলগত অংশীদারিত্ব, ২০৪৭ নিয়ে রোডম্যাপ
|
|
যৌথ প্রেস রিলিজ
|
|
২
|
|
ভারত-প্রশান্ত মহাসাগরীয় অঞ্চলে ভারত-ফ্রান্স সহযোগিতার রোডম্যাপ
|
|
যৌথ প্রেস রিলিজ
|
|
৩
|
|
বাণিজ্যিক উৎক্ষেপণ পরিষেবার ক্ষেত্রে এনএসআইএল এবং আরিয়ানস্পেস-এর মধ্যে সম্মতি
|
|
সম্মতিপত্র
|
|
ধারাবাহিক উন্নয়নে সহযোগিতা
|
|
৪
|
|
একবার ব্যবহার্য প্লাস্টিক দূষণ প্রতিরোধে যৌথ অঙ্গীকার
|
|
যৌথ প্রেস রিলিজ
|
|
মানুষে মানুষে মত বিনিময় ও কল্যাণে সহযোগিতা
|
|
৫
|
|
মার্সেলে-তে ভারতের কনস্যুলেট জেনারেল চালু করা
|
|
ঘোষণা
|
|
৬
|
|
ক্রীড়া ক্ষেত্রে সহযোগিতা
|
|
সম্মতির যৌথ ঘোষণা
|
|
৭
|
|
সিইএফআইপিআরএ  তহবিল বাড়িয়ে ১ মিলিয়ন ইউরো ও বৃত্তি বৃদ্ধি
|
|
রোডম্যাপে অন্তর্ভুক্ত
|
|
৮
|
|
ফ্রান্সের শিক্ষা প্রতিষ্ঠানগুলিতে পাঠরত  ভারতীয় পড়ুয়াদের ভিসায় ৫ বছরের জন্য বৈধতা
|
|
রোডম্যাপে অন্তর্ভুক্ত
|
|
৯
|
|
সরকারি আধিকারিকদের পাসপোর্টে ভিসায় ছাড়
|
|
রোডম্যাপে অন্তর্ভুক্ত
|
|
১০
|
|
ক্ষুদ্রঋণ/এমএসএমই-র বিকাশ ও ব্যাঙ্ক অ্যাকাউন্টহীন, বিশেষত গ্রামীন মহিলা  এবং তরুণদের জন্য প্রোপার্কো  এবং সত্য মাইক্রো ফিনান্সের মধ্যে ২০ মিলিয়ন ডলারের চুক্তি
|
|
রোডম্যাপে অন্তর্ভুক্ত
|
|
১১
|
|
জার্মানি ও ইউরোপীয় ইউনিয়নের যৌথ আর্থিক সহায়তায় ভারতের শহরগুলির জন্য “সিটি ইনভেস্টমেন্টস টু ইনোভেট, ইন্টিগ্রেট অ্যান্ড সাসটেইন”  কর্মসূচিতে ফরাসী সাহায্য। এই কর্মসূচির মধ্যে রয়েছে, শহরাঞ্চলে সুসংহত বর্জ্য ব্যবস্থাপনা, রাজ্যস্তরে দূষণ প্রতিরোধে ব্যবস্থা এবং জাতীয় স্তরে জ্ঞানের আদান-প্রদান।
|
|
প্রতিরক্ষামন্ত্রক
বন্যা কবলিত এলাকায় ট্রেনে আটকে থাকা যাত্রীদের উদ্ধারের কাজে ভারতীয় নৌ-বাহিনীর সহায়তা
নয়াদিল্লি, ২৭ জুলাই, ২০১৯
মুম্বাই এবং সংলগ্ন এলাকায় প্রবল বর্ষণের পর ২৭শে জুলাই সকালে বদলাপুরের কাছে মহালক্ষ্মী এক্সপ্রেসে আটকে থাকা যাত্রীদের উদ্ধারের জন্য মধ্য রেলের অনুরোধের প্রেক্ষিতে ভারতীয় নৌ-বাহিনীর ন’টি উদ্ধারকারী দল আটকে থাকা যাত্রীদের বের করার কাজে হাত লাগায়। উল্লাস নদীর জল উপচে ঐ এলাকা ভাসিয়ে দিয়েছিল। এই দলে বেশ কয়েকজন ডুবুরি ছিলেন। তাঁদের সঙ্গে ছিল নৌকা এবং লাইফ জ্যাকেট সহ উদ্ধার কাজে ব্যবহৃত নানা জিনিসপত্র। একটি সি-কিং হেলিকপ্টার ডুবুরিদের ঐ এলাকায় নামিয়ে দেয়। সঙ্গে ছিল হাওয়া ভর্তি ভেলা।
প্রবল বৃষ্টি সত্ত্বেও উদ্ধারকারী দল নির্দিষ্ট জায়গায় পৌঁছতে সক্ষম হন। তারা আটকে থাকা যাত্রীদের বের করে আনার কাজ শুরু করে। সি-কিং হেলিকপ্টার এবং ভারতীয় বায়ুসেনার এমআই-১৭ হেলিকপ্টার আকাশপথে পুরো প্রক্রিয়াটির ওপর নজরদারি চালায়। জাতীয় বিপর্যয় মোকাবিলা বাহিনী এবং রাজ্য সরকারের উদ্ধারকারী দলগুলির সঙ্গে সন্ধ্যার মধ্যে নৌ-বাহিনীর সদস্যরা সমস্ত যাত্রীদের নিরাপদে বের করে আনেন। নৌ-বাহিনীর পশ্চিমাঞ্চলীয় কম্যান্ড পুরো প্রক্রিয়ায় রাজ্য প্রশাসনের সঙ্গে যোগাযোগ রেখে চলেছিল। তারা যে কোনরকম সাহায্যের জন্য সদা সতর্ক ছিল।
CG/CB /DM
(Visitor Counter : 85
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্য প্রদানের মাধ্যমে ফসল সংগ্রহ প্রক্রিয়া
নতুন দিল্লি, ০৮ নভেম্বর, ২০২০
২০২০-২১ চলতি খরিফ বিপণন মরশুমে সরকার ন্যূনতম সহায়ক মূল্য প্রদানের মাধ্যমে কৃষকদের কাছ থেকে ফসল কেনার প্রক্রিয়া চালাচ্ছে।
২০২০-২১ খরিফ মরশুমে ধান কেনার প্রক্রিয়া সুষ্ঠুভাবে চলছে। ইতিমধ্যেই পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখণ্ড, তামিলনাড়ু, চণ্ডীগড়, জম্মু-কাশ্মীর, গুজরাট, কেরালা এবং অন্ধ্রপ্রদেশ থেকে ৭ই নভেম্বর পর্যন্ত ২৪৮.৯৯ লক্ষ মেট্রিকটন ধান কেনা হয়েছে। গত বছর এই সময়ে সংশ্লিষ্ট রাজ্যগুলি থেকে ২০৭.৬৩ লক্ষ মেট্রিকটন ধান কেনা হয়েছিল। গত বছরের তুলনায় এবছর ১৯.৯২ শতাংশ বেশি ধান কেনা হয়েছে। এর মধ্যে পাঞ্জাব থেকে ১৭৫.২৪ লক্ষ মেট্রিকটন ধান কেনা হয়েছে। চলতি খরিফ বিপণন মরশুমে ইতিমধ্যেই ২১.০৯ লক্ষ কৃষককে ৪৭০১০.১০ কোটি টাকা ন্যূনতম সহায়ক মূল্য প্রদান করা হয়েছে।
তামিলনাড়ু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের আওতায় চলতি খরিফ বিপণন মরশুমে ৪৫.১০ লক্ষ মেট্রিকটন ডাল ও তৈলবীজ কেনার বিষয়ে অনুমোদন দেওয়া হয়েছে। একই সঙ্গে অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১.২৩ লক্ষ মেট্রিকটন নারকেলের শুকনো শাঁস কেনার বিষয়েও অনুমোদন দেওয়া হয়েছে।
৭ই নভেম্বর পর্যন্ত সরকার নির্ধারিত নোডাল এজেন্সির মাধ্যমে তামিলনাড়ু, মহারাষ্ট্র, গুজরাট, হরিয়ানা এবং রাজস্থান থেকে ৩১৯৮৮.২৫ মেট্রিকটন মুগ, উরদ, চিনাবাদাম এবং সয়াবিন কেনা হয়েছে। এক্ষেত্রে ১৮,৯৪৯ জন কৃষক উপকৃত হয়েছেন। এতে ১৭১.৬০ কোটি টাকা ন্যূনতম সহায়ক মূল্য প্রদান করা হয়েছে।
একইভাবে ৭ই নভেম্বর পর্যন্ত কর্ণাটক এবং তামিলনাড়ু রাজ্যের ৩,৯৬১ জন কৃষকের কাছ থেকে ৫২.৪০ কোটি টাকা ন্যূনতম সহায়ক মূল্য দিয়ে ৫,০৮৯ মেট্রিকটন নারকেলের শুকনো শাঁস কেনা হয়েছে। গত বছর এই সময় ২৯৩.৩৪ মেট্রিকটন নারকেলের শুকনো শাঁস কেনা হয়েছিল।
ন্যূনতম সহায়ক মূল্য প্রকল্পের আওতায় পাঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র এবং গুজরাট থেকে সুষ্ঠুভাবে তুলো কেনার প্রক্রিয়া চলছে। ৭ই নভেম্বর পর্যন্ত সংশ্লিষ্ট রাজ্য থেকে ১ লক্ষ ৯৮ হাজার ৬০ জন কৃষকের কাছ থেকে ২৯৫২.৫১ কোটি টাকা ন্যূনতম সহায়ক মূল্য দিয়ে ১০২২০৭৪ কটন বেল কেনা হয়েছে।
প্রধানমন্ত্রীরদপ্তর
ঘূর্ণিঝড় নিভারের কারণে উদ্ভূত পরিস্থিতি নিয়ে তামিলনাডু ও পুডুচেরির মুখ্যমন্ত্রীদের সঙ্গে প্রধানমন্ত্রীর কথা
নতুনদিল্লি, ২৪শে নভেম্বর, ২০২০
প্রধানমন্ত্রী শ্রী নরেন্দ্র মোদী ঘূর্ণিঝড় নিভারের ফলে উদ্ভূত পরিস্থিতি নিয়ে তামিলনাডুর মুখ্যমন্ত্রী শ্রী এডাপ্পেড়ি কে পালানীস্বামী ও পুডুচেরির মূখ্যমন্ত্রী শ্রী ভি নারায়নসামীর সঙ্গে কথা বলেছেন।
এক ট্যুইট বার্তায় প্রধানমন্ত্রী বলেছেন, “তামিলনাড়ুর মুখ্যমন্ত্রী শ্রী @EPSTamilNadu ও পুডুচেরির মূখ্যমন্ত্রী শ্রী @VNarayanasami সঙ্গে ঘূর্ণিঝড় নিভারের ফলে উদ্ভূত পরিস্থিতি নিয়ে কথা বলেছি। কেন্দ্রের পক্ষ থেকে সব রকমের সম্ভাব্য সাহায্যের আশ্বাস দিয়েছি। প্রভাবিত এলাকার বাসিন্দাদের সুরক্ষা ও কল্যাণ প্রার্থনা করি।“
স্বরাষ্ট্র মন্ত্রক
দেশে উগ্র বামপন্থা পরিস্থিতি সংক্রান্ত স্বরাষ্ট্র সচিবের পর্যালোচনা বৈঠক
নয়াদিল্লি, ২ জুলাই, ২০১৯
কেন্দ্রীয় স্বরাষ্ট্র সচিব গত মঙ্গলবার নতুন দিল্লিতে উগ্র বামপন্থা অধ্যুষিত রাজ্যগুলির মুখ্য সচিব, ডিজিপি, ডিআইবি ও সশস্ত্র বাহিনীর মহানির্দেশকদের সঙ্গে পর্যালোচনা বৈঠক করেন।
বৈঠকে গত পাঁচ বছরে হিংসার ঘটনা ক্রমশ হ্রাস পেয়েছে এবং উগ্র বাম প্রভাবিত এলাকার ভৌগোলিক বিস্তারও যথেষ্ট কমেছে। ২০১৮ সালে উগ্র বাম প্রভাবিত জেলাগুলির পরিস্থিতি পর্যালোচনা হয়। সেই বৈঠকে গৃহীত সিদ্ধান্ত অনুযায়ী বিভিন্ন নিষেধাজ্ঞা জারি হওয়ার জেলার সংখ্যা ১২৬ থেকে কমিয়ে ৮২টি করা হয়েছে। তবে সাবধানতা অবলম্বন করতে আটটি নতুন জেলাকে এই তালিকায় অন্তর্ভুক্ত করা হয়েছে।
বৈঠকে সকলে বিস্তারিতভাবে তাঁদের মত প্রকাশ করেন। রাজ্যগুলির নিরাপত্তা সংক্রান্ত উদ্বেগ ও প্রয়োজনীয় উপদেশের ওপর গুরুত্ব আরোপ করা হয়। মোবাইল সংযোগ ব্যবস্থাকে আরও জোরদার করা ও উগ্র বামপন্থা অধ্যুষিত স্থানগুলিতে কর্মরত নিরাপত্তা বাহিনীর কাজের পরিবেশ-পরিস্থিতি উন্নত করার বিষয়গুলি নিয়েও আলোচনা হয়।
উগ্র বামপন্থার সমস্যা সমাধানে ২০১৫ সালের জাতীয় নীতি ও কর্মপরিকল্পনা রূপায়ণের কাজ এগিয়ে নিয়ে যাওয়ার পক্ষে সিদ্ধান্ত গ্রহণ করা হয়েছে।
রাজ্য ও কেন্দ্রীয় বাহিনীর প্রয়াসের প্রশংসা করেন কেন্দ্রীয় স্বরাষ্ট্র সচিব। একইভাবে কাজকর্ম চালিয়ে যাওয়া ও নিরাপত্তার ফাঁক-ফোকর বন্ধ করার বিষয়গুলিও তিনি উল্লেখ করেন। এর জন্য রাজ্য ও কেন্দ্রীয় সশস্ত্র বাহিনী প্রয়োজনীয় সবরকম সহায়তা দেওয়ারও আশ্বাস দেন।
CG/SC/DM
(Visitor Counter : 45
নির্বাচনকমিশন
মুখ্য নির্বাচনী আধিকারিক হাওড়া এক্সপ্রেসের আনুষ্ঠানিক যাত্রা সূচনা করলেন
কলকাতা, ৯ এপ্রিল, ২০১৯
ট্রেন যাতার মাধ্যমে নির্বাচন সম্পর্কে ভোটদাতাদের মধ্যে সচেতনতা তৈরি করতে পশ্চিমবঙ্গের মুখ্য নির্বাচনী আধিকারিক ডঃ আরিজ আফতাব গতকাল  রাতে হাওড়া স্টেশন থেকে দক্ষিণ-পূর্ব রেলের হাওড়া-আমেদাবাদ এক্সপ্রেসের যাত্রার সূচনা করেন। এই ট্রেনের কামরাগুলির গায়ে নির্বাচনী সচেতনতা সংক্রান্ত নানা বার্তা এবং ছবি দেওয়া আছে। এবারের সাধারণ নির্বাচনে ভোটারদের মধ্যে সচেতনতার প্রসারে ব্যাডমিন্টন খেলোয়াড় সাইনা নেহওয়াল কাজ করছেন। রাজ্যস্তরে এই দায়িত্ব পালন করছেন জিজা ঘোষ। তিনি ভিন্নভাবে সক্ষমদের জন্য কাজ করেন। এই বার্তাগুলি হিন্দি এবং ইংরেজি দুই ভাষাতেই লেখা আছে।
২,০৮৭ কিলোমিটার দীর্ঘ হাওড়া থেকে আমেদাবাদ পর্যন্ত যেতে ট্রেনটির সময় লাগে ৩৭ ঘন্টা ৩৫ মিনিট। সুপার ফাস্ট এই ট্রেনটি ছ’টি রাজ্যের ৬৩টি স্টেশনটি থামে। এই রাজ্যগুলি হল – গুজরাট, মহারাষ্ট্র, ছত্তিশগড়, ওড়িশা, ঝাড়খণ্ড এবং পশ্চিমবঙ্গ।
ট্রেনটি সুরাট, জলগাঁও জংশন, আকোলা, নাগপুর, দুর্গ, বিলাসপুর জংশন, চম্পা, রায়গড়, ঝাড়সুগুদা জংশন, রৌরকেলা, চক্রধরপুর, টাটানগর, খড়্গপুর এবং সাঁতরাগাছির মতো বড় স্টেশনগুলিতে থামে। ১৭টি স্টেশনে ট্রেনটি পাঁচ মিনিট বা তার চেয়েও বেশিক্ষণ দাঁড়ায়। ভোটারদের মধ্যে সচেতনতা প্রসারে ট্রেনটি যে ছয় রাজ্যের মধ্য দিয়ে যাবে, সেখানকার জনগণকে ট্রেনটির ছবি তুলতে উৎসাহ দেওয়া হয়েছে। এই ছবি তাঁরা নানা সোশ্যাল মিডিয়ায় আপলোড করতে পারবেন।
ইতিমধ্যে, শহরের বিভিন্ন মল এবং মেট্রো রেলের প্ল্যাটফর্মে ভোটারদের মধ্যে সচেতনতার জন্য নিয়মিতভাবে অডিও-ভিস্যুয়াল বার্তা প্রচার করা হচ্ছে।
CG/CB/DM
(Visitor Counter : 191
সংখ্যালঘুবিষয়কমন্ত্রক
খোয়াজা মঈনুদ্দিন চিশ্তীর ৮১০তম উর্স উপলক্ষে রাজস্থানের আজমের শরিফ দরগায় প্রধানমন্ত্রী শ্রী নরেন্দ্র মোদীর পক্ষ থেকে চাদর উপহার দিলেন কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি
নতুন দিল্লি, ৬ ফেব্রুয়ারি, ২০২২
খোয়াজা মঈনুদ্দিন চিশ্তীর ৮১০তম উর্স উপলক্ষে রাজস্থানের আজমের শরিফ দরগায় আজ প্রধানমন্ত্রী শ্রী নরেন্দ্র মোদীর পক্ষ থেকে চাদর উপহার দিলেন কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি। এই উপলক্ষে শ্রী নাকভি প্রধানমন্ত্রীর বার্তা পড়ে শোনান। বার্তায় প্রধানমন্ত্রী বার্ষিক উর্স উপলক্ষে দেশ-বিদেশে খোয়াজা মঈনুদ্দিন চিশ্তীর অনুগামীদের শুভেচ্ছা ও শুভকামনা জানিয়েছেন।
প্রধানমন্ত্রী শ্রী মোদী তাঁর বার্তায় বলেছেন, ৮১০তম উরস উপলক্ষে সারা বিশ্বজুড়ে খোয়াজা মঈনুদ্দিন চিশ্তীর অনুগামীদের অভিনন্দন ও উষ্ণ শুভেচ্ছা জানাই। আজমের শরিফে চাদর উপহারের মাধ্যমে আমি সেই সব মহান সুফি-সন্তদের শ্রদ্ধা জানাই, যাঁরা সমগ্র বিশ্বকে মানবতার বার্তা দিয়েছিলেন। বৈচিত্রের মধ্যে ঐক্য ভারতের বৈশিষ্ট। বিভিন্ন জাতি, সম্প্রদায় ও ধর্ম বিশ্বাসী মানুষের সৌহার্দ্যপূর্ণ সহাবস্থান আমাদের দেশের প্রকৃত শক্তি।
বার্তায় শ্রী মোদী বলেছেন, দেশে বিভিন্ন সময় সামাজিক-সাংস্কৃতিক বন্ধনকে আরও শক্তিশালী করতে মহান সন্ত, মহাত্মা, পীর ও ফরিকরা গুরুত্বপূর্ণ ভূমিকা পালন করেছেন। গৌরবময় এই ঐতিহ্যে খোয়াজা মঈনুদ্দিন চিশ্তী যিনি সমাজকে ভালবাসা ও সম্প্রীতির বার্তা দিয়েছিলেন তাঁর নাম সর্বদাই সম্মান ও শ্রদ্ধার সঙ্গে স্মরণ করা হবে।
প্রধানমন্ত্রী তাঁর বার্তায় আরও বলেছেন, গরীব নওয়াজের আদর্শ ও নীতি আগামী প্রজন্মকেও অনুপ্রাণিত করবে। সম্প্রীতি ও সৌভ্রাতৃত্বে প্রতীক উরস পুণ্যার্থীদের আস্থাকে আরও মজবুত করবে। এই বিশ্বাস নিয়ে আজমের শরিফ দরগায় খোয়াজা মঈনুদ্দিন চিশ্তীর বার্ষিক উরস উপলক্ষে আমি দেশের সুখ ও সমৃদ্ধি কামনা করি।
সমাজের সব শ্রেণীর মানুষ প্রধানমন্ত্রীর তরফে এই চাদর উপহার দেওয়াকে হৃদয় থেকে স্বাগত জানিয়েছেন।
এই উপলক্ষে শ্রী নাকভি বলেছেন, প্রধানমন্ত্রী শ্রী মোদীর আদর্শ, দূরদৃষ্টি, সুফি-সন্তদের প্রতি তাঁর দৃষ্টিভঙ্গী তথা সংস্কৃতি এবং সার্বিক ক্ষমতায়ণের প্রতি দায়বদ্ধতা ভারতকে বিশ্ব গুরু করে তোলার ক্ষেত্রে এক কার্যকর মন্ত্র।
শ্রী নাকভি বলেন, আজ সমগ্র বিশ্ব শ্রী মোদীকে শান্তির বার্তা বাহক হিসেবে দেখছেন। আর এটাই সুফি-সন্তদের আশীবার্দ এবং শ্রী মোদীর প্রতি সমগ্র সমাজের সমর্থনের পরিনাম।
CG/BD/AS/
(Visitor Counter : 102
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য ভারতীয় নাগরিকদের ইরান থেকে ফিরিয়ে আনা হয়েছে
নয়াদিল্লি, ১১ মার্চ, ২০২০
কোভিড-১৯ – এর প্রাদুর্ভাবের প্রেক্ষিতে ভারত সরকার বিভিন্ন দেশ থেকে ভারতীয় নাগরিক সহ অন্যান্য দেশের নাগরিকদের উদ্ধার অভিযান শুরু করেছে।
ইরানে কোভিড-১৯ – এর প্রকোপ স্পষ্ট হয়ে ওঠায় ভারত সরকার ঐ দেশে ভারতীয় নাগরিকদের সুরক্ষা ও নিরাপত্তা সুনিশ্চিত করার উদ্যোগ গ্রহণ করেছে। এই দেশটিতে ভারতীয় পুণ্যার্থীরা ছাড়াও ছাত্রছাত্রী ও মৎস্যজীবীরা রয়েছেন। গত ৭ই মার্চ ইরান থেকে ১০৮টি নমুনা ভারতে আসে। এইমস্ – এর পরীক্ষাগারে নমুনাগুলি যাচাই করে দেখা হচ্ছে। ইন্ডিয়ান কাউন্সিল অফ মেডিকেল রিসার্চের ৬ জন বিজ্ঞানী এখন সেদেশে রয়েছেন। সেখানে একটি পরীক্ষাগার গড়ে তোলার জন্য প্রয়োজনীয় সরঞ্জাম সেখানে পাঠানো হয়েছে। গত ১০ই মার্চ প্রথম পর্যায়ে সেদেশ থেক ৫৮ জনকে ভারতে ফিরিয়ে আনা হয়েছে। এদের মধ্যে ২৫ জন পুরুষ, ৩১ জন মহিলা ও ২ জন শিশু রয়েছে।
এখনও পর্যন্ত করোনা ভাইরাস আক্রান্ত দেশগুলি থেকে ভারত সরকার ৯৪৮ জন যাত্রীকে উদ্ধার করেছে। এদের মধ্যে ৯০০ জন ভারতীয় নাগরিক ছাড়াও ৪৮ জন বিভিন্ন দেশের নাগরিক রয়েছেন। এর আগে চীনের হুবেই প্রদেশের উহান শহর থেকে এয়ার ইন্ডিয়ার দুটি বিশেষ বিমানে ৬৪৭ জন ভারতীয় নাগরিক সহ ৬৫৪ জনকে দেশে ফিরিয়ে আনা হয়। উল্লেখ করা যেতে পারে, চীনের এই শহরটি কোভিড-১৯ – এর উৎস-স্থল।
গত পয়লা ফেব্রুয়ারি চীনের উহান থেকে প্রথম পর্যায়ে ৩২৪ জন ভারতীয়কে উদ্ধার করে আনা হয়। এদের মধ্যে ১০৪ জনকে ভারত-তিব্বত সীমান্ত পুলিশ  – এর চাওলা শিবিরে এবং বাকি ২২০ জনকে মানেসরে সেনাবাহিনীর নজরদারিতে রাখা হয়। দ্বিতীয় পর্যায়ে মালদ্বীপের ৭ জন নাগরিক সহ যে ৩৩০ জন ভারতীয়কে উহান থেকে গত তেসরা ফেব্রুয়ারি দেশে ফিরিয়ে আনা হয়, তাঁদের মধ্যে ৩০০ জনকে চাওলা শিবিরে এবং বাকি ৩০ জনকে মানেসরে নজরদারিতে রাখা হয়। চীনের উহান থেকে দেশে ফিরিয়ে আনা ৬৫৪ জনকেই ১৪ দিন আইসোলেশনে রাখা হয়। দু’বার স্বাস্থ্য পরীক্ষার পরেও এদের মধ্যে কোভিড-১৯ – এর সংক্রমণের প্রমাণ মেলেনি। গত ১৮ই ফেব্রুয়ারি এদের সকলকে শিবির থেকে ছেড়ে দেওয়া হয়। এছাড়াও, ভারতীয় বিমানবাহিনী গত ২৬ ফেব্রুয়ারি চীনে হুবেই প্রদেশ থেকে ১১২ জন যাত্রীকে উদ্ধার করে ২৭ তারিখ ভারতে নিয়ে আসে। এদের মধ্যে ৭৬ জন ভারতীয় এবং বাকিরা মায়ানমার, বাংলাদেশ, মালদ্বীপ, চীন, মার্কিন যুক্তরাষ্ট্র, মাদাগাস্কার এবং দক্ষিণ আফ্রিকার নাগরিক। এদের সকলকে আইটিবিপি-র ক্যাম্পে ১৪ দিন রাখা হয়। প্রথমবার পরীক্ষার পর এদের কারও দেহেই কোভিড-১৯ ভাইরাসের উপস্থিতির প্রমাণ পাওয়া যায়নি। সৌজন্যের নিদর্শন হিসাবে ভারতীয় বিমান বাহিনীর একটি বিমান চীনে চিকিৎসা উপকরণ পৌঁছে দেয়।
২
জাপানের বিলাসবহুল জাহাজ ডায়মন্ড প্রিন্সেসে করোনা ভাইরাসের সংক্রমণের প্রেক্ষিতে এয়ার ইন্ডিয়ার বিমানে করে গত ২৭শে ফেব্রুয়ারি ৫ জন বিদেশি নাগরিক সহ ১২৪ জন যাত্রীকে উদ্ধার করে আনা হয়। উদ্ধার করে আনা সকলকে মানেসরে সেনাবাহিনীর শিবিরে রাখা হয়। প্রথমবার স্বাস্থ্য পরীক্ষায় এদের কারও দেহে করোনা ভাইরাসের উপস্থিতির প্রমাণ পাওয়া যায়নি। প্রতিকারমূলক ব্যবস্থা হিসাবে গত ১০ই মার্চ ভারত সরকারের পক্ষ থেকে যে ভ্রমণ নির্দেশিকা জারি করা হয়েছে, সেই অনুযায়ী, যাঁরা চীন, হংকং, দক্ষিণ কোরিয়া, জাপান, ইতালি, থাইল্যান্ড, সিঙ্গাপুর, ইরান, মালয়েশিয়া, ফ্রান্স, স্পেন ও জার্মানী সফর করে দেশে ফিরেছেন, তাঁদের সকলকেই ১৪ দিন পৃথকভাবে রাখা হবে।
দেশে কোভিড-১৯ আক্রান্ত ব্যক্তির সংখ্যা এখন ৬০। এদের মধ্যে কেরলের ৩ জনকে ইতিমধ্যেই হাসপাতাল থেকে ছেড়ে দেওয়া হয়েছে। গতকাল এই ভাইরাস সংক্রমণের আরও ১০ ঘটনার খবর পাওয়া গেছে। এদের মধ্যে ৮ জন কেরল এবং ১ জন করে রাজস্থান ও দিল্লির।
CG/BD/SB
(Visitor Counter : 156
প্রধানমন্ত্রীরদপ্তর
উত্তরাখণ্ডের চামোলিতে হিমবাহ ধসে ক্ষতিগ্রস্তদের জন্য প্রধানমন্ত্রীর সাহায্যের ঘোষণা
নতুন দিল্লি, ৭ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী উত্তরাখণ্ডের চামোলিতে হিমবাহ ধসে যাদের প্রাণহানি হয়েছে তাদের পরিবারের জন্য এককালীন সাহায্য হিসেবে ২ লক্ষ টাকা দেওয়ার কথা ঘোষণা করেছেন। প্রধানমন্ত্রী ত্রাণ তহবিল থেকে এই অর্থ দেওয়া হবে। ওই তুষারধসে যারা গুরুতর আহত হয়েছেন তাঁদের জন্য ৫০ হাজার টাকা করে দেওয়া হবে। প্রধানমন্ত্রী আজ এক টুইট বার্তায় জানিয়েছেন, উত্তরাখণ্ডের চামোলিতে হিমবাহ ধসে নিহতদের নিকট আত্মীয়কে সাহায্য হিসেবে এককালীন ২ লক্ষ টাকা প্রধানমন্ত্রীর ত্রাণ তহবিল থেকে দেওয়া হবে। এই দুর্ঘটনায় গুরুতর আহতদের দেওয়া হবে ৫০ হাজার টাকা করে।